НАРОДНО ЧИТАЛИЩЕ „СВЕТЛИНА – 1928“ СЕЛО НЕГОВАНОВЦИ

**Изх.№ 41/ 01.11.2018г.**

**ДО**

**Г-Н ГЕОРГИ СТОЕНЕЛОВ**

**КМЕТ НА ОБЩИНА НОВО СЕЛО**

**ДО**

**Г-Н ГЕОРГИ КЕРАНОВ**

**ПРЕДСЕДАТЕЛ ОБС НОВО СЕЛО**

**Относно:** *План-програма за дейността на НЧ „Светлина – 1928” с.Неговановци за 2019г.*

**УВАЖАЕМИ Г-Н СТОЕНЕЛОВ,**

**УВАЖАЕМИ Г-Н КЕРАНОВ,**

В изпълнение на чл. 26а от Закона за народните читалища, приложено Ви изпращаме План-програма за дейността на Народно читалище „Светлина – 1928” с.Неговановци за 2019г.

**Приложение съгласно текста:**

* План-програма за 2019г.
* Културен календар за 2019г.

**С УВАЖЕНИЕ:**

**ПРЕДСЕДАТЕЛ - ЦВЕТАНКА ЦЕНКОВА**

**План – програма за дейността на НЧ „Светлина - 1928г.”с.Неговановци, общ.Ново село, обл.Видин**

**за 2019г.**

**ВЪВЕДЕНИЕ**

Съгласно **чл. 2 от ЗНЧ,** читалищата са юридически лица с нестопанска цел. Те са традиционни самоуправляващи се български културно-просветни сдружения в населените места, които изпълняват и културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Народно читалище „Светлина-1928” с.Неговановци е съдебно регистрирано и вписано в Регистъра на народните читалища в Министерство на културата

**№ 937/16.5.2017,** както и библиотеката в Регистъра на обществените библиотеки **№ 84 /01.07.2016.**

Настоящата Програма е разработена на основание чл. 26а, ал. 2 и 3 от Закона за народните читалища, представено от председателя предложения за дейността през 2019 г.

**ЦЕЛИ :**

* Превръщане на читалището в съвременен ефективен център, предлагащ удовлетворяване на всички потребности и интереси свързани с духовното и културното израстване на населението, с приобщаването им към световното културно наследство и глобалното информационно общество.
* Изучаване на интересите и потребностите на реалната и потенциалната аудитория, която ще посещава читалището.
* Развитие и институционално укрепване на читалището, като местна общност, единен център с културно-просветна, информационна, социална и гражданска функция.
* Задоволяване потребностите на населението.

**ОСНОВНИ ДЕЙНОСТИ**:

Организационната дейност в читалището на Неговановци ще бъде насочена към създаване по-добри възможности за работа на читалищните дейци и потребителите, както и откликване на новите потребности на общество. Ще се работи за създаване на условия за организационна стабилност, прозрачност, отчетност и утвърждаване ценностите на гражданското общество. В тази връзка се предвиждат следните основни задачи за изпълнение:

* Редовно провеждане на заседания на Читалищното Настоятелство при НЧ „Светлина-1928“ с.Неговановци
* Провеждане на годишно-изборно събрание на Читалището до края на м.март 2019г.
* Организиране на художествени мероприятия - концерти, чествания, конкурси, местни празници др.
* Организиране и представяне на местният фолклор в различни общински, регионални и национални фестивали
* Участия в работни съвещания на работещите в читалището; работа за повишаване на квалификация, посредством организиране на различни типове семинари, както и включването в срещи и конференции.

1. **Библиотечно - информационна дейност:**

Библиотечната дейност в читалището на с.Неговановци цели предоставяне на библиотечни и информационни услуги за населението, както и привличане на децата и учениците в библиотеката и създаване на трайни навици за четене на книги. В рамките на тези дейности, чрез различни методи се създават възможности за пълноценно използване на библиотечния фонд и възможности за осигуряване на достъп за информация, предоставяне на компютърни и интернет услуги. Включването в различни програми и проекти цели обогатяване фонда на библиотеките, както и нови възможности за ползването им.

Работата в библиотеката ще продължи с:

* Опазване на библиотечния фонд
* Работа с читатели; образователни инициативи
* Организира четене по повод Международния ден на детската книга с децата от ДГ „Зорница” с.Неговановци;
* Маратон на четене с ученици и деца и самодейци към читалището.
* Сътрудничеството с Фондация Глобални библиотеки България
* Курсове по начална компютърна грамотност – максимално използване на наличната компютърна техника в изградения информационен център по Програма „Глоб@лни библиотеки- България“,
* Чествания, годишнини и изложбени кътове по различни поводи, с активни доброволци и членове на читалището.
* Летните занимания в читалището - Лятно кино, занимателни дидактични и интерактивни игри и различни клубни дейности /изработване на картички, боядисване на яйца, изработка на мартенички и др./
* Популяризиране дейността на библиотеката:
* Акции за популяризирането на библиотеката и нейните услуги
* Мероприятия по привличане на читатели
* Facebook- страница Читалище с.Неговановци
* Ще се търсят източници и способи за окомплектоване на библиотечния фонд:
* чрез проекти и програми
* чрез насърчаване на дарителството

1. **Любителско творчество, художествено-творческа дейност и културно-масова дейност**

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Затова наша цел е да продължи поддържането на фолклорните състава към читалището „Негованче” и „Влаинките”. Чрез тази дейност читалището ще работи за привличане на младите хора и учениците към самодейните колективи. С изявите на съставите към читалището ще се съхранени богатството на местната ни етническата култура, а това е автентичния фолклор. По този начин ще се популяризира културното наследство на родния ни край.

За осъществяване на тези задачи ще бъдат проведени следните мероприятия и дейности:

* Организиране и провеждане на местни, календарни и фолклорни празници: Бабинден, Трифон Зарезан, Ден на самодееца и Баба Марта, Международния ден на жената, Празник на носията, Лазаруване, Великден, Ден на българската просвета и славянската писменост, Международен ден на детето, Летни забавления в читалището, Ден на християнското семейство, Коледуване и др.;
* Провеждане на обучения за автентични хора и танци на млади танцьори;
* Организиране на концертни изяви ;
* Участие в различни фолклорни фестивали и празници в региона, страната и чужбина на Фолклорните танцови състави към читалището;

**Поддържане на материално-техническата база на читалището**

Материално-техническата база на читалището включва сградения фонд, оборудването и обзавеждане на библиотеката, салони, зали и други помещения. Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания в читалището. Основните задачи, по които ще се работи през 2018 год. ще бъдат и опазване и поддържане на материално-техническата база:

* Библиотека
* Информационен център към библиотеката по Програма „Глоб@лни библиотеки България“ - 3бр. компютри, мултифункционално устройство и мултимедия
* Увеселителна и ритуална зала
* Киносалон
* Табло „РОДОВА ПАМЕТ”
* Костюми на танцовите състави
* Озвучителна техника

**Финансиране на читалището:**

Обезпечаването на дейностите през 2019 г. ще се осъществява чрез финансиране от:

* Държавна субсидия – 2 бр.
* От Общинския бюджет
* Проекти
* Други източници /чл. внос, дарения, наеми и др./

За издръжката на персонала за създаване на нормални условия за дейността на читалището са необходими средства за:

* Заплати
* Осигуровки

За поддръжка на читалищни нужди са необходими средства за:

* Закупуване на литература
* За мероприятия и фестивали
* За канцеларски пособия
* За подобряване на материално-техническата база

**ЗАЛЮЧИТЕЛНА ЧАСТ**

Изпълнението на Програмата ще даде възможност за реализация на набелязаните целите, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

Изпълнението на тази програма ще има съществен принос за постигане на интегриран подход за развитие на образованието и културата и превръщането на народните читалища не само в духовни, но и като съвременни информационни центрове с привлекателно място за хората. Така, програмата ще разкрие традициите на миналото, предизвикателствата на настоящето и надеждата за по-добро бъдеще.

Неделима част от настоящата програма е културният календар.

**КУЛТУРЕН КАЛЕНДАР ЗА 2019 год. НА**

**НЧ „СВЕТЛИНА-1928” С.НЕГОВАНОВЦИ**

**Събития и инициативи организирани от НЧ „Светлина – 1926“ през 2019г. включени в проектобюджет за тяхното осъществяване**

|  |  |  |  |  |  |
| --- | --- | --- | --- | --- | --- |
| **№** | **Дата** | **Събитие** | **Форма** | **Организатор** | **Финансови средства** |
| **1.** | **Февруари 2019** | **Трифон Зарезан** | **Ритуал** | **Кметство и Читалище с.Неговановци** | **100 лв.** |
| **2.** | **Март**  **2019** | **Ден на самодееца** | **Тържество с програма** | **Читалище с.Неговановци** | **50 лв.** |
| **3.** | **Март**  **2019** | **Международен ден на жената** | **Тържество с програма** | **Читалище с.Неговановци** | **50 лв.** |
| **4.** | **Март**  **2019** | **Празник на носията** | **Тържество с програма** | **Читалище с.Неговановци** | **200 лв.** |
| **5.** | **Април 2019** | **Великденска работилница** | **Битови ритуали /боядисване на яйца, конкурс рисуване и др./** | **Читалище с.Неговановци** | **50 лв.** |
| **6.** | **2019г** | **Участия във фолклорни събори** | **Фолклорните състави с Програма /танци, песни и др./** | **Организатори на Фестивали** | **1000 лв.** |
| **7.** | **Май**  **2019** | **Ден на българската просвета и славянската писменост** | **Тържествена програма** | **Читалище с.Неговановци** | **100лв.** |
| **8.** | **Юни**  **2019** | **Международен ден на детето** | **Увеселителна програма** | **Читалище с.Неговановци** | **60лв.** |
| **9.** | **2019г** | **Летни занимания в читалището** | **Клубове и кръжоци** | **Читалище с.Неговановци** | **100лв.** |
| **10.** | **Декември 2019г** | **Коледни и новогодишни тържества** | **Програма** | **Читалище с.Неговановци** | **100лв.** |

* **Очаквана финансова подкрепа от бюджета на Община Ново село за следните мероприятия и дейности:**

|  |  |  |  |  |  |
| --- | --- | --- | --- | --- | --- |
| **№** | **Дата** | **Събитие** | **Форма** | **Организатор** | **Финансови средства** |
| **1.** | **Февруари 2019г** | **Трифон Зарезан** | **Духов оркестър** | **Кметство и Читалище** | **300лв** |
| **2.** | **Март 2019г** | **Празник на носията** | **Духов оркестър** | **Читалище** | **300лв.** |
| **4.** | **Юни 2019** | **Събор на селото** | **Духов оркестър** | **Кметство с.Неговановци** | **300 лв.** |
| **Общо:**  **900 лв.** |

* **Осигуряване транспорт на съставите към читалището при участието им във фестивали, събори и форуми, чиято цел е популяризиране на местния автентичен фолклор, респективно Община Ново село.**
* **Ремонтни дейности на фоайето и коридора в читалището, както и подмяна на PVC дограма /2 броя прозорци на първия и втория етаж/, подмяна на външните врати на читалищната сграда с PVC дограма, боядисване на целият коридор и фоайето.**

*Програма за развитие на читалищната дейност е разработена и изготвена на база внесени предложения на Председателя, Секретаря и УС на Народното читалище в с.Неговановци до Кмета на Общината за 2019 г. и до Председателя на ОбС Ново село.*

**Забележка:** *Програмата е отворена за допълнения.*

Изготвил:

Мариана Димитрова

Библиотекар

Дата: 05.11.2018 г

с. Неговановци